stanford-oval/wikipedia huggingface dataset:
היסטוריה אבולוציונית של החיים
התפתחות הרבייה הזוויגית

המאפיינים העיקריים של רבייה זוויגית באיקריוטים הם מיוזה, חלוקה של המידע הגנטי ושחלופו לתאי המין, והפריה. הרבייה הזוויגית מאפשרת מגוון גנטי גדול יותר, כאשר המטען הגנטי מכל הורה מתחלק כמעט שווה בשווה בתא ממנו ייווצר הצאצא. לחיידקים ישנו מנגנון המאפשר גם הוא החלפת גנים ומכונה קוניוגציה, והוא זה שאפשר להם לרכוש תכונות גנטיות מועילות כגון עמידות לאנטיביוטיקה; אך תהליך זה אינו חלק מהרבייה האל-זוויגית, ונוסף על כך, לעיתים קרובות הוא לא מתרחש בין חיידקים מאותו המין.
בכ-67 מיני פרוקריוטים, ישנו תהליך שונה מהקוניוגציה המכונה טרנספורמציה, ובו מועברים גנים בין חיידקים שונים מאותו המין שלא באמצעות מגע ישיר ביניהם. זהו תהליך מורכב יחסית, ומעורב בו ביטוי של גנים רבים; ניתן להחשיב אוות כצורה פרימיטיבית של הרבייה הזוויגית, וייתכן שהרבייה התפתחה ממנו.
לרבייה הזוויגית ישנם חסרונות רבים: ראשית כל, ה"ערבוב" המתמיד של המטען הגנטי עשוי לקטוע צירופים גנטיים מועילים; הזכר לא יכול להשפיע ישירות על מספר הצאצאים שלו, ולכן מספר הצאצאים של מינים א-מיניים עשוי להיות גבוה יותר, מה שיוביל לכך שאוכלוסיית מינים המתרבים בצורה אל-זוויגית עשויה לדחוק אוכלוסייה של מינים המתרבים בצורה זוויגית תוך 50 דורות בלבד, אף על פי שהמינים עשויים להיות דומים בכל פן אחר. למרות זאת, רוב ככל מיני הצמחים, בעלי החיים, הפרוטיסטים והפטריות מתרבים בצורה זוויגית. ככל הנראה, הרבייה הזוויגית התפתחה בשלב מוקדם מאוד בהיסטוריה של האיקריוטיים, והגנים האחראים עליה כמעט ולא השתנו מאז. לא ברור כיצד התפתחה הרבייה הזוויגית, וכיצד שרדה בשלביה המוקדמים.
לפי השערת המלכה האדומה (אנ'), היתרון המרכזי שבא יחד עם הרבייה הזוויגית הוא הגנה מפני טפילים: לטפילים קל הרבה יותר להדביק ולהרוג מספר רב של פרטים זהים זה לזה גנטית, מאשר פרטים שלכל אחד מהם גנים שונים. ישנן עדויות מסוימות שתומכות בהשערה זו. למרות זאת, השערה זו אינה מסבירה כיצד דווקא מינים מיניים שרדו התקפות טפיליות כגון אלה, כאשר בבית הגידול שלהם ישנו מגוון של מינים אל-מיניים; לפחות אחד מאלו היה אמור לשרוד. נוסף על כך, נמצא שאצל מיני שממיות המתרבות ברבייה זוויגית, הייתה שכיחות גבוהה בהרבה של אקריות טפיליות מאשר במינים המתרבים ברבייה אל-זוויגית באותו בית גידול. במאמרו, הביולוג מת'יו פרקר טען שלא נמצאה דוגמה ידועה אחת בטבע ל"חסינות" גבוהה יותר בפני טפילים שלה אחראי מנגנון רבייה זוויגית.
כחלק מהשערה נוספת, טען הביולוג הרוסי אלכסיי קונדראשוב (אנ') שלרבייה הזוויגית היה עשוי להיות יתרון אחר; בכל יצור חי, לטענתו, ישנה מוטציה שלילית אחת לכל הפחות, והצירוף של כמה מאלו יגרום לנזק רב יותר מאשר סכום הנזק של כל אחת מהן. אם כך, "ערבוב" הגנים שמתרחש כתוצאה מהרבייה הזוויגית יפחית את שכיחות המוטציות המזיקות, ובו בזמן ימחק אותן ממאגר הגנים, על ידי בידודן בפרטים בודדים בעלי מספר מוטציות שליליות גבוה ממוצע, כאשר אלו לא ישרדו. השערה זו מוטלת בספק, מכיוון שבמינים רבים שיעור המוטציות השליליות לפרט קטן מ-1, ואין עדויות לסינרגיה של מוטציות שליליות.
יתרון משמעותי הנגרם כתוצאה מהשימוש ברבייה הזוויגית הוא הסחף הגנטי, המאפשר לגנים מועילים לחבור אלו לאלו, וגורם לכך ששכיחות צורה מסוימת של גן ספציפי שונה בדורות שונים בשל הברירה הטבעית. ייתכן שדווקא זה הוא היתרון שאפשר לשיטת הרבייה הזוויגית לשרוד ולהתפתח.
התפתחות היצורים הרב-תאיים

ההגדרה הפשוטה ביותר ליצור "רב תאי" - לפיה, הוא מורכב מתאים רבים העובדים בשיתוף זה עם זה - תקפה גם למיני חיידקים חברתיים רבים, כדוגמת המינים בסוג נוסטוק. אפילו הגדרה מורכבת יותר - "יצור המורכב ממספר תאים מסוגים שונים, כאשר לכולם יש גנום זהה" - תקפה למיני האצות הירוקיות בסוג Volvox (אנ'), בהן רק חלק מהתאים בעלי יכולת רבייה. ככל הנראה, הרב-תאיות התפתחה בנפרד ביצורים שונים מאוד זה מזה, החל בספוגים, וכלה בפטריות, צמחים, אצות חומיות, ריריות, אצות כחוליות ומינים מסוימים של חיידקים.
היתרונות הראשוניים של הרב-תאיות היו ככל הנראה שיתוף יעיל יותר של חומרי ההזנה; הגנה מוגברת בפני טורפים, כאשר חלקם צדו את מזונם באמצעות הקפת התא ו"בליעתו"; היכולת למנוע היסחפות בזרם על ידי היצמדות למשטח יציב; היכולת לגדול כלפי מעלה, כדי לאפשר חשיפה לאור השמש (ומכאן - פוטוסינתזה); היכולת לפתח "סביבה פנימית", שעשויה להגן על היצור מ"הסביבה החיצונית" ביעילות באמצעות מנגנונים שונים (כמו מערכת החיסון); והיכולת לבחור באפשרות הטובה ביותר על סמך עיבוד מידע שהתקבל מתאים שונים. דוגמה לזה האחרון ניתן לראות בתרשים משמאל. הופעת היצורים הרב-תאיים ככל הנראה היוותה זרז לעלייה משמעותית במגוון הגנטי, מכיוון שהיא יצרה מערכות אקולוגיות שונות זו מזו, ובעלות טווח אפשרויות רחב הרבה יותר מאשר מצעי החיידקים הפשוטים מהם הרב-תאיים התפתחו.
אמנם הרב-תאיות מועילה לאורגניזם הרב-תאי, אך היא "מזיקה" לתאים המרכיבים אותו בעצם כך שנמנעת מרבים מהם האפשרות לרבייה חופשית. אם תאים בגופו של האורגניזם יצאו משליטה והתחילו להשתלט על גופו (דבר המעניק להם יתרון מבחינה אבולוציונית), הרבייה הזוויגית מונעת מהם לעבור לדור הבא; לעומת זאת, אורגניזם א-מיני עשוי להפוך בתנאים אלו לצבר של תאים מסוגים זהים. אם כך, ניתן לומר שהרבייה הזוויגית היא תנאי מקדים להתפתחותם של יצורים רב-תאיים מורכבים, בהם לכל תא יש תפקיד משלו.
המאובנים המוקדמים ביותר של יצורים רב-תאיים, מאובני גבון (אנ'), הם בני כ-2.1 מיליארד שנים; ייתכן שתאיו של היצור היו שונים זה מזה בתפקודם. נמצאו מאובנים בני כ-1.7 מיליארד שנים, של יצור שתאיו היו בבירור זהים זה לזה; המאובן המוקדם ביותר שנמצא עד היום של יצור שתאיו בעלי מבנה ותפקוד שונה, הוא בן כ-1.2 מיליארד שנים.
הופעת בעלי החיים

ההבדל העיקרי בין בעלי החיים לבין איקריוטים רב-תאיים אחרים כגון צמחים, פטריות ואצות הוא היעדרו של דופן התא בתאיהם. נוסף על כך, לכל מיני בעלי החיים קיימת יכולת תנועה, ולו בשלב מסוים של חייהם; ולכל בעלי החיים מלבד הספוגים ישנן רקמות מתמחות של תאים, בין השאר - רקמות שריר, המניעות את בעל החיים, ורקמות עצב, הקולטות, מעבירות ומעבדות אותות חשמליים.
מאובני בעלי החיים הקדומים ביותר הם של יצורים הדומים מאוד למיני צורבים הידועים לנו מימינו, שחיו ב-580 למ"ש בקירוב. בעלי החיים בביוטה של האדיקר, שהיו מצויים על פני כדור הארץ כ-40 מיליוני שנים לפני תחילת הקמבריון, היו בעלי החיים הראשונים שאורכם עלה על מספר זעום של סנטימטרים. מראם השטוח, דמוי השמיכה, היה שונה כל כך משל כל שאר היצורים המוכרים לנו עד שיש שסיווגו אותם בממלכה טקסונומית נפרדת, Vendozoa. לעומת זאת, חוקרים אחרים טענו שניתן לראות בחלק מהם את מיני הרכיכות, קווצי העור ופרוקי הרגליים הראשונים. קיימת מחלוקת עזה בנושא; אמצעים המשמשים בדרך כלל לסיווג טקסונומי של מינים, בין השאר השוואתם למינים חיים אחרים, לא תקפים במקרה זה. לעומת זאת, המינים בסוג Kimberella היו מינים בעלי שלוש שכבות בלסטולה (אנ') השייכים לקבוצת בילטריה, מה שמעיד על המגוון הרב במיני בעלי החיים כבר בתקופה זו. מחקר משנת 2019 שבדק 1,500 מאובנים של המין דיקינסוניה שחי כמה מיליוני שנים לפני תחילת הקמבריון, הביא למסקנה שיצורים אלו הם ככל הנראה הקדומים ביותר הידועים לאדם שיכלו לנוע בכוחות עצמם.
נמצאו מאובנים רבים ושונים של יצורים משוריינים זעירים (אנ'), שחיו בין סוף תקופת האדיקר (ראו לעיל) לסוף החלק הראשון של הקרטיקון. כבר למוקדמים ביותר, מהסוג Cloudinidae (אנ'), ישנו מעין שריון המגן עליהם מפני טורפים, מה שעשוי לסמן את תחילתו של מרוץ החימוש האבולוציוני. כמה מיצורים אלו היו כמעט בוודאות מיני רכיכות מוקדמים.
כבר בשנות השבעים היה דיון נרחב בסוגיית מיני בעלי החיים הפרה-קמבריוניים; היו שהתנגדו לתפיסה המקובלת, לפיה בתקופה הקמבריונית חל "פיצוץ" אבולוציוני, בו נוצרה כמות גדולה במיוחד של מינים חדשים באופן פתאומי יחסית, וטענו שהתפתחותם הייתה הדרגתית בהרבה, אך לא ניתן לראותה בשל מחסור במאובנים פרה-קמבריוניים. חקר המאובנים שמקורם בפצלי ברג'ס עורר את הדיון מחדש, בעקבות כך שנמצאו בו מאובנים של יצורים שהיה קשה לשייכם למערכות הטקסונומיות המודרניות (כמו המינים בסוג אופביניה (Opabinia) (אנ')). המסקנה הראשונית הייתה שיש במאובנים אלו, שכביכול אינם קשורים לאבותיהם של היצורים החיים כיום, כדי לחזק את תאוריית ה"פיצוץ"; אך לאחר התגלות מאובנים חדשים ופיתוח שיטות מודרניות יותר לשיוך טקסונומי, הסתבר שישנה קרבה גדולה יחסית בין מיני פצלי ברג'ס לקבוצות מודרניות של בעלי חיים; למשל, המינים בסוג Opabinia שויכו בסופו של דבר ללובופודיה (Lobopodia), הקבוצה ממנה התפתחו פרוקי הרגליים המודרניים, ונמצא דמיון רב בינם לבין דובוני המים החיים כיום. עם זאת, המחלוקת בנוגע לקיומו של "פיצוץ" אבולוציוני בתקופת הקמבריון ולנסיבות שגרמו לו להתרחש במידה שהתקיים נותרה בעינה.
רוב מיני המפץ הקמבריוני היו שייכים לקדמוני הפה, משמע - בעלי פתח אחד בגופם, ששימש לאכילה כמו גם לסילוק פסולת. למרות זאת, ניתן לראות כבר בתחילת הקמבריון מיני בעלי חיים המזכירים שניוני הפה החיים כיום כגון קיפודי ים. מאובני שניוני הפה רבים מתחילת הקמבריון התגלו באתר המאובנים בצ'נגג'יאנג שביונאן, ובהם אף כמה מינים של בעלי חוליות.
יישוב הקרקע

יישוב הקרקע הצריך שינויים נרחבים באורגניזמים שהשתתפו בו: הם נאלצו לפתח מנגנונים שימנעו מהם למות מיובש או מהחום השורר על פני השטח; התהליכים הכימיים באברוניהם היו צריכים להתחשב כעת, בלא כוח העילוי הפועל במים, בכבידה מלאה; ובנוסף לכך, הוצרכו שינויים במערכת הנשימה ובמערכת המין (בעקבות אי-הימצאותם של זרמי מים שיפגישו בין תאי הזרע לתאי הביצית).
אף על פי שהעדויות האמינות המוקדמות ביותר להימצאותם של בעלי חיים וצמחים שוכני-יבשה הן מהתקופה האורדוביקינית (בין 488 ל-444 למ"ש בקירוב), וככל הנראה היו כאלו גם בתקופות מוקדמות יותר, מערכות אקולוגיות יבשתיות דומות לאלו הקיימות היום הופיעו רק בסוף תור הדבון (385 עד 359 למ"ש).
עד לפני שנת 1999, היו בנמצא מאובנים של בעלי הסנפירים הבשרניים שנמצאו עד אז ותוארכו ללפני כ-380–390 מיליון שנים, וכן המאובנים העתיקים ביותר שנמצאו עד אז של יצורים בעל ארבע רגליים שתוארך ללפני 363 מיליון שנה, אך הייתה חסרה למדענים החוליה המקשרת. בשנת 1999 ביצע צוות חוקרים אמריקאי חיזוי על פי תורת האבולוציה, ועל פי ממצאים נוספים דוגמת מפות גאולוגיות, והעריך שיימצאו מאובני מעבר אלו באזור הארכיפלג הארקטי הקנדי, ואלו אכן נמצאו לאחר 5 שנים של מחקר באזור. היצור שנמצא במאובנים כונה טיקטאליק, וסווג כחוליה המקשרת בין דגים לבין בעלי ארבע הרגליים.
בשנת 2017, התגלה בעל החיים היבשתי המוקדם ביותר לכאורה, במרבץ צורן ממערב אוסטרליה.
ראו גם

ציר הזמן של ההיסטוריה האבולוציונית של החיים
פליאוביולוגיה
הערות שוליים

↑  Life on Earth likely started 4.1 billion years ago—much earlier than scientists thought, phys.org
↑  Bell, Boehnke, Harrison, Mao, Potentially biogenic carbon preserved in a 4.1 billion-year-old zircon, אתר האקדמיה האמריקאית למדעים
↑  Researchers find that Earth may be home to 1 trillion species
↑  Evidence for early life in Earth’s oldest hydrothermal vent precipitates
↑  Excite News - Hints of life on what was thought to be desolate early Earth, apnews.excite.com
↑  Dinosaur Extinction Spurred Rise of Modern Mammals, Study Says, news.nationalgeographic.com
↑  ראשית התנועה בים, באתר מכון דוידסון
↑  The search for Tiktaalik
| אבולוציה |
| --- | --- | --- |
| מנגנונים ותהליכים | הסתגלות • סחף גנטי • זרימת גנים • מוטציה • ברירה טבעית • ברירה זוויגית • ברירת שארים • היווצרות המינים |  |
| מחקר והיסטוריה | היסטוריית חקר האבולוציה • היסטוריית חקר התפתחות האדם • ראיות • היסטוריה של החיים • מאובן מעבר • הסינתזה המודרנית • השפעות חברתיות • תאוריה ועובדה • התנגדויות / מחלוקת |  |
| תחומים בביולוגיה אבולוציונית | קלדיסטיקה • גנטיקה אקולוגית • ביולוגיה התפתחותית אבולוציונית • אבולוציה של האדם • אבולוציה של צמחים • אבולוציה מולקולרית • פילוגנטיקה • גנטיקה של אוכלוסיות • אבולוציה של השפה |  |
קטגוריית אבולוציה • פורטל ביולוגיה
בניסוי בו הונחה רירית במבוך, היא התפשטה לכל אורכו; לעומת זאת, כשהניחו צלוחיות מלאות בסוכר בשני מקומות בלבד במבוך, רוב ככל תאי הרירית התפשטו לעבר צלוחיות הסוכר, ונותר בין שני חלקי הרירית רק חוט מקשר דק.
המנון גאווה

המנון גאווה או המנון להט"בי (באנגלית: Gay anthem) הוא שיר פופולרי, שנהיה פופולרי מאוד בקרב הקהילה הגאה או מזוהה איתו. שירים פופולריים ביותר, כמו "I Think I'm in Love with You" של ג'סיקה סימפסון, "True Colors" של סינדי לאופר, "Take Me to Church" של הוזייר, "Same Love" של מאקלמור וראיין לואיס בהשתתפות מרי למברט (אנ'), "Born This Way" של ליידי גאגא, "Raise Your Glass" של פינק, "Cherry" של רינה סאוואיאמה ו-"Curiosity" של לונה (אנ'), נהפכו ל-”מקלט של תמיכה חד-משמעית עבור זכויות הומואים”. לא כל השירים שתויגו כהמנונים גאים נכתבו למטרה זו, אך הם נכללים בתת-ז'אנר זה של המוזיקה הפופולרית, אם הם נהיו פופולריים במיוחד בקרב הקהילה הגאה.
מילות ההמנונים הגאים מסומנות לעיתים קרובות על ידי נושאים של התמדה, כוח פנימי, קבלה, גאווה ואחדות. עורכי הספר Queer זיהו עשרה אלמנטים, שלטענתם מתארים נושאים המשותפים להמונים גאים רבים: ”דיוות קוליות גדולות; נושאים של התגברות על קשיים באהבה; אתה לא לבד; נושאים של השלכת דאגותיך (לחגוג); זיכוי הערכה עצמית קשה; מיניות לא מבוישת; חיפוש קבלה; שירי לפידים לעייפים בעולם; נושא האהבה כובש את כולם; ולא להתנצל על מי שאתה.”
מחקרים הראו כי השיר המזוהה לרוב כהמנון גאה הוא "I Will Survive" של גלוריה גיינור. השיר מתואר כ-”סמל קלאסי של תרבות הומואים בתקופות שלאחר [מהומות] סטונוול ואיידס וניתן לטעון שהוא ההמנון הדיסקו הגדול ביותר.” ארגון הצדקה לזכויות הלהט"ב בבריטניה, סטונוול (אנ') כינה את שירה של כריסטינה אגילרה, "Beautiful" כשיר המעצים ביותר בעשור הראשון של המאה ה-21 לאנשים להט"בים, ואלטון ג'ון ניבא כי הוא יחליף את "I Will Survive" כהמנון הגאה הבולט ביותר.
המנונים גאים בישראל

במשך השנים האחרונות התקבעו כמה שירים כהמנונים של הקהילה הגאה בישראל.
בשנות ה-90 נרשמה התרגשות והזדהות בשיר "ציירי לך שפם" של להקת נוער שוליים, "זן נדיר" של קורין אלאל, שהוקלט בהמשך גם על ידי להקת המכשפות ויהודית רביץ. "דיווה" של דנה אינטרנשיונל הפך לאחר זכייתו בתחרות הזמר של האירוויזיון למעמד אייקוני, עליו הוא שומר זה שנים רבות.
בשנים האחרונות התבלט שיר של עומר אדם בשם "תל אביב", שנוצר בשנת 2013 בשיתוף פעולה עם ליין מסיבות, כמייצג של ההוויה הגאה בעיר. השיר אף הושמע בפתיחת תחרות האירוויזיון בתל אביב שש שנים אחר כך.
הערות שוליים

↑  Mahon, Leah (12 במאי 2021). ""I'ma gay man who loves dance music": Pioneering UK artist Daniel Molyneaux on his first LGBT Dancehall EP". Voice Online. ארכיון מ-2021-05-12. נבדק ב-13 במאי 2021. {{cite web}}:  (עזרה)
↑  Daw, Stephen (11 במאי 2021). "Olly Alexander & Elton John Steal the 2021 Brit Awards With 'It's a Sin' Duet". Billboard. ארכיון מ-2021-05-19. נבדק ב-13 במאי 2021. {{cite web}}:  (עזרה)
↑  Damshenas, Same (10 במאי 2021). "High School Musical star Joshua Bassett thinks Harry Styles is "hot"". Gay Times. ארכיון מ-2021-05-12. נבדק ב-12 במאי 2021. {{cite web}}:  (עזרה)
המגזין הגאה, אדבוקט, הכריז כי מדונה היא הגיי אייקון הגדולה ביותר בתעשיית המוזיקה.
מל בי הוצגה כמנשקת אישה אחרת בוידאו קליפ של השיר "For Once in My Life" (אנ'), מה שהפך את השיר הזה להמנון גאה.
The Highlights

The Highlights הוא אלבום הלהיטים השני של הזמר הקנדי דה ויקנד. האלבום יצא לאור ב-5 בפברואר 2021, על ידי חברות התקליטים XO וריפבליק רקורדס, לאחר צאת אלבום האולפן הרביעי שלו, After Hours, שיצא ב-2020, ואלבום הלהיטים הראשון שלו, The Weeknd in Japan, שיצא ב-2018. האלבום יצא לקראת הופעתו של דה ויקנד בתערוכת המחצית של סופרבול LV. רשימת הרצועות מורכבת משירים משלושת אלבומי האולפן שלו, Beauty Behind the Madness משנת 2015, Starboy משנת 2016 ו-After Hours משנת 2020, מיקסטייפ הבכורה שלו, House of Balloons משנת 2011, המיני-אלבום My Dear Melancholy ושני שיתופי הפעולה המובילים שלו, "Love Me Harder" ו-"Pray for Me" יחד עם אריאנה גרנדה וקנדריק לאמאר בהתאמה, מהאלבומים My Everything ו-Black Panther: The Album.
עטיפה

עטיפת האלבום ממשיכה את השימוש בחליפה האדומה שלבש טספיי לאורך כל חומר הקידום לאלבום האולפן הרביעי שלו, After Hours, שיצא בשנת 2020. החליפה הספציפית שלבש בעטיפה היא זו שלבש בווידאו קליפ לשיר "Save Your Tears", ששימש כסינגל הרביעי מתוך האלבום.
רשימת רצועות

| The Highlights> מס' | The Highlights> שם | The Highlights> משך | The Highlights>  | The Highlights>  | The Highlights>  | The Highlights>  | The Highlights>  | The Highlights>  | The Highlights>  |
| --- | --- | --- | --- | --- | --- | --- | --- | --- | --- |
| 1. | Save Your Tears  | 3:35 |  |  |  |  |  |  |  |
| 2. | Blinding Lights  | 3:21 |  |  |  |  |  |  |  |
| 3. | In Your Eyes  | 3:57 |  |  |  |  |  |  |  |
| 4. | Can't Feel My Face  | 3:33 |  |  |  |  |  |  |  |
| 5. | I Feel It Coming (בהשתתפות דאפט פאנק)   | 3:33 |  |  |  |  |  |  |  |
| 6. | Starboy (בהשתתפות דאפט פאנק)   | 4:29 |  |  |  |  |  |  |  |
| 7. | Pray for Me (יחד עם קנדריק לאמאר)   | 3:31 |  |  |  |  |  |  |  |
| 8. | Heartless  | 3:21 |  |  |  |  |  |  |  |
| 9. | Often  | 4:09 |  |  |  |  |  |  |  |
| 10. | The Hills  | 4:02 |  |  |  |  |  |  |  |
| 11. | Call Out My Name  | 3:48 |  |  |  |  |  |  |  |
| 12. | Die for You  | 4:20 |  |  |  |  |  |  |  |
| 13. | Earned It  | 4:37 |  |  |  |  |  |  |  |
| 14. | Love Me Harder (יחד עם אריאנה גרנדה)   | 3:56 |  |  |  |  |  |  |  |
| 15. | Acquainted  | 5:48 |  |  |  |  |  |  |  |
| 16. | Wicked Games  | 5:25 |  |  |  |  |  |  |  |
| 17. | The Morning  | 5:15 |  |  |  |  |  |  |  |
| 18. | After Hours  | 6:01 |  |  |  |  |  |  |  |
| משך כולל: | משך כולל: | 77:55 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 2 |
|  איטליה | מצעד האלבומים האיטלקי | 44 |
|  אירלנד | מצעד האלבומים האירי | 1 |
|  ארצות הברית | בילבורד 200 | 2 |
|  גרמניה | GfK – טופ 100 | 13 |
|  הולנד | מצעד 100 האלבומים ההולנדיים | 66 |
|  הממלכה המאוחדת | מצעד האלבומים הבריטי | 2 |
|  ולוניה | אולטראטופ 40 | 30 |
|  ניו זילנד | המצעד הניו זילנדי הרשמי | 5 |
|  סקוטלנד | מצעד האלבומים הסקוטי | 11 |
|  פלנדריה | אולטראטופ 50 | 22 |
|  שווייץ | המצעד השווייצרי | 10 |
מיקומי שיא > מצעדי סוף שנה

|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 9 |
|  אירלנד | מצעד האלבומים האירי | 15 |
|  ניו זילנד | המצעד הניו זילנדי הרשמי | 10 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 14 |
|  ארצות הברית | מצעד אלבומי הקטלוג | 45 |
|  הממלכה המאוחדת | מצעד האלבומים הבריטי | 1 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 4 |
|  ארצות הברית | בילבורד 200 | 63 |
|  ארצות הברית | מצעד אלבומי קטלוג הפופ | 28 |
|  ארצות הברית | מצעד אלבומי ה-R&B/היפ-הופ | 34 |
|  ארצות הברית | מצעד אלבומי ה-R&B | 6 |
|  קנדה | מצעד האלבומים הקנדי | 5 |
נתוני מכירות

| אזור | תואר | מכירות |
| --- | --- | --- |
| ניו זילנד (Recorded Music NZ) | 6× פלטינה | 90,000 |
סיכום
| בכל העולם | — | 90,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 5 בפברואר 2021 | הזרמת מוזיקה • הורדה דיגיטלית • תקליטור | XO • ריפבליק |  |
| יפן | 5 במרץ 2021 | תקליטור | יוניברסל מיוזיק יפן |  |
כאמיאר עבדי

| --- | --- |

 לידה:  1969 (בן 56 בערך) ארצות הברית 
 ענף מדעי:  ארכאולוגיה
 מקום מגורים:  ארצות הברית, איראן
 מקום לימודים:  הקולג' לספרות, מדע ואמנות של אוניברסיטת מישיגן  אוניברסיטת שיקגו 
 מוסדות:  אוניברסיטת אזאד האסלאמית 
 
כאמיאר עבדי (בפרסית: کامیار عبدی, נולד ב-1969) הוא ארכאולוג איראני.
את תואר ה-B.A. בארכאולוגיה קיבל מאוניברסיטת טהראן ב-1992. את ה-M.A. בשפות ותרבויות המזרח הקרוב מאוניברסיטת שיקגו ב-1997, ודוקטורט באנתרופולוגיה מאוניברסיטת מישיגן ב-2002. הוא מועסק כפרופסור זוטר במחלקה לאנתרופולוגיה, בדארטמות' קולג' מ-2002.
תחומי מחקריו כוללים צורות התיישבות, ייצור מזון (חקלאות ורעיית עדרים), עיור, יצירת מדינות, והתפתחות הכתב במדינות המזרח הקדום, בדגש על איראן. הוא היה במשלחות מחקר באיראן, טורקיה וארצות הברית.
הוא השתתף בפרויקט המחקר "Fars Archaeology Project", החוקר את התפתחות החברה בדרום הרי הזגרוס. במסגרת זו חפר במליאן (Malyan), היא אנשאן הקדומה, בירתה ההררית של עילם.
עבדי הוא עורך הירחון האיראני לארכאולוגיה והיסטוריה (Iranian journal of Archaeology and History). הוא מלמד במחלקה לארכאולוגיה באוניברסיטת שהיד בהשתי בטהראן.
מספריו

Abdi, K (2001) Nationalism, Politics, and the Development of Archaeology in Iran, American Journal of Archaeology
Abdi, K., 2003  The Early Development of Pastoralism in the Central Zagros Mountains,Journal of World Prehistory, Vol. 17, No. 4: 395-448
הערות שוליים

↑  http://www.dartmouth.edu/~anthro/faculty.html
| --- | --- |
בקרת זהויות :  NLI: 987007454644305171  BnF: cb146129018 (data)  GND: 1204449309  ISNI: 0000 0000 3419 1088  LCCN: n2002054506  NTA: 254976573  SUDOC: 086203304  VIAF: 65830853   WorldCat (עם VIAF): 65830853 
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
Heroes & Villains

Heroes & Villains הוא אלבום הסולו השני של המפיק המוזיקלי האמריקאי מטרו בומין. האלבום יצא לאור ב-2 בדצמבר 2022, על ידי חברות התקליטים בומינטי וורלדווייד וריפבליק רקורדס. באלבום הופעות אורח של ג'ון לג'נד, פיוצ'ר, כריס בראון, דון טוליבר, טראוויס סקוט, 21 סבאג', יאנג ניודי, יאנג ת'אג, דה ויקנד, מוסטאפה, אייסאפ רוקי, טייקאוף (בשירו הראשון שיצא לאחר מותו) וגאנה.
שם האלבום נחשף לראשונה ב-22 בנובמבר 2022, יחד עם תאריך צאתו. העטיפה של האלבום נחשפה מספר ימים לאחר מכן, והיא מהווה מחווה לזו של אלבום האולפן התשיעי של להקת פינק פלויד, Wish You Were Here. האלבום נלווה בסרט קצר שפורסם ב-30 בנובמבר, בו משתתפים גאנה, יאנג ת'אג, לקית' סטנפילד ומורגן פרימן, שקריין את אלבומם של בומין ו-21 סבאג', Savage Mode II.
האלבום הגיע היישר אל המקום הראשון במצעד הבילבורד 200, עם 185,000 יחידות שקולות לאלבום. השירים "Creepin'‎" ביחד עם דה ויקנד ו-21 סבאג' ו-"Superhero (Heroes & Villains)" ביחד עם פיוצ'ר וכריס בראון הגיעו לעשירייה הפותחת בבילבורד הוט 100.
רשימת רצועות

| מס' | שם | משך |
| --- | --- | --- |
| 1. | On Time (ביחד עם ג'ון לג'נד)   | 2:48 |
| 2. | Superhero (Heroes & Villains) (ביחד עם פיוצ'ר וכריס בראון)   | 3:02 |
| 3. | Too Many Nights (ביחד עם פיוצ'ר בהשתתפות דון טוליבר)   | 3:19 |
| 4. | Raindrops (Insane) (ביחד עם טראוויס סקוט)   | 3:08 |
| 5. | Umbrella (ביחד עם 21 סבאג' ויאנג ניודי)   | 3:42 |
| 6. | Trance (ביחד עם טראוויס סקוט ויאנג ת'אג)   | 3:14 |
| 7. | Around Me (ביחד עם דון טוליבר)   | 3:11 |
| 8. | Metro Spider (ביחד עם יאנג ת'אג)   | 2:54 |
| 9. | I Can't Save You (Interlude) (ביחד עם פיוצ'ר בהשתתפות דון טוליבר)   | 1:30 |
| 10. | Creepin' (ביחד עם 21 סבאג' ודה ויקנד)   | 3:41 |
| 11. | Niagara Falls (Foot or 2) (ביחד עם טראוויס סקוט ו-21 סבאג')   | 3:27 |
| 12. | Walk Em Down (Don't Kill Civillians) (ביחד עם 21 סבאג' בהשתתפות מוסטאפה)   | 5:10 |
| 13. | Lock On Me (ביחד עם טראוויס סקוט ופיוצ'ר)   | 2:54 |
| 14. | Feel the Fiyaaaah (ביחד עם אייסאפ רוקי בהשתתפות טייקאוף)   | 3:09 |
| 15. | All the Money (ביחד עם גאנה) (רצועת בונוס)   | 2:47 |
| משך כולל: | משך כולל: | 48:04 |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 5 |
|  אירלנד | מצעד האלבומים האירי | 3 |
|  ארצות הברית | בילבורד 200 | 1 |
|  ארצות הברית | מצעד אלבומי הסטרימינג | 27 |
|  גרמניה | GfK – טופ 100 | 13 |
|  הולנד | מצעד 100 האלבומים ההולנדיים | 3 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 11 |
|  ליטא | AGATA | 1 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 1 |
|  פינלנד | המצעדים הפיניים הרשמיים | 3 |
|  פלנדריה | אולטראטופ 50 | 4 |
|  צרפת | SNEP | 20 |
|  שוודיה | סוורייטופליסטן | 2 |
|  שווייץ | המצעד השווייצרי | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 6 |
|  ארצות הברית | מצעד האלבומים העכשוויים | 93 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 45 |
|  ארצות הברית | בילבורד 200 | 48 |
|  ארצות הברית | מצעד אלבומי הסטרימינג | 44 |
|  ארצות הברית | מצעד אלבומי ה-R&B/היפ-הופ | 15 |
|  ארצות הברית | מצעד אלבומי הראפ | 12 |
|  צרפת | SNEP | 127 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
סיכום
| בכל העולם | — | 35,000 |